b'\n_START_ARTICLE_\nMetal Gear Solid\n_START_SECTION_\nAp\xc5\xbevalga\n_START_PARAGRAPH_\nMetal Gear Solid \xc5\xbeaidimo veiksmas vyksta 2005\xc2\xa0m., Aliaskoje, karin\xc4\x97je baz\xc4\x97je-saloje Shadow Moses. Pagrindinis \xc5\xbeaidimo veik\xc4\x97jas yra \xc4\xaf atsarg\xc4\x85 i\xc5\xa1\xc4\x97j\xc4\x99s slaptasis agentas Solid Snake, specialiai pakviestas vienai u\xc5\xbeduo\xc4\x8diai. Prie\xc5\xa1 u\xc5\xbeduoties vykdym\xc4\x85 Snake susitinka su senu draugu Roy Campbell, kuris taip pat buvo i\xc5\xa1\xc4\x97j\xc4\x99s \xc4\xaf atsarg\xc4\x85 ir buvo specialiai pakviestas \xc5\xa1iai u\xc5\xbeduo\xc4\x8diai JAV Gynybos departamento. Shadow Moses\xc2\xa0\xe2\x80\x93 tai slapta JAV karin\xc4\x97 baz\xc4\x97, kurioje su kompanij\xc5\xb3 \xe2\x80\x9eDARPA\xe2\x80\x9c ir \xe2\x80\x9eArmsTech\xe2\x80\x9c pagalba buvo kuriamas atominis ginklas. Prie\xc5\xa1 5 valandas nuo Snake ir Roy susitikimo slapta terorist\xc5\xb3 grupuot\xc4\x97 \xe2\x80\x9eFOX-HOUND\xe2\x80\x9c u\xc5\xbegrobia \xc5\xa1i\xc4\x85 baz\xc4\x99, kai joje atliekama viena paskutini\xc5\xb3j\xc5\xb3 ginklo patikr\xc5\xb3. Teroristai grasina atominiu ginklu ir reikalauja JAV per 24 valandas atiduoti legendinio kario Big Boss k\xc5\xabno liku\xc4\x8dius, \xc5\xbeuvusio prie\xc5\xa1 6 metus. Snake gauna dvi u\xc5\xbeduotis: i\xc5\xa1gelb\xc4\x97ti \xc4\xafkaitais laikomus \xe2\x80\x9eDARPA\xe2\x80\x9c ir \xe2\x80\x9eArmsTech\xe2\x80\x9c vadovus bei i\xc5\xa1siai\xc5\xa1kinti, ar teroristai tikrai turi reali\xc4\x85 galimyb\xc4\x99 paleisti atomin\xc4\xaf ginkl\xc4\x85. Tiesa, kiek v\xc4\x97liau paai\xc5\xa1k\xc4\x97ja ir dar viena u\xc5\xbeduotis\xc2\xa0\xe2\x80\x93 i\xc5\xa1gelb\xc4\x97ti Roy dukter\xc4\x97\xc4\x8di\xc4\x85 Meryl Silverburgh. Ta\xc4\x8diau tai tik pradin\xc4\x97 veik\xc4\x97j\xc5\xb3 situacija, kuri \xc5\xbeaidimo eigoje smarkiai ir da\xc5\xbenai kei\xc4\x8diasi._NEWLINE_Solid Snake \xc5\xbeaidime turi savo ginkl\xc5\xb3 ir daikt\xc5\xb3 inventorius, kuriuose yra daug ginkl\xc5\xb3, cigare\xc4\x8di\xc5\xb3 pakelis, \xc5\xbei\xc5\xabronai, infraraudon\xc5\xb3j\xc5\xb3 spinduli\xc5\xb3 sensorius, vaistin\xc4\x97l\xc4\x97s, maistas ir kt. \xc5\xbdaidimas yra simuliacinio re\xc5\xbeimo, tad \xc5\xbeaid\xc4\x97jas pats gali rinktis, kuris \xc5\xbeaidimo b\xc5\xabdas jam priimtiniausias\xc2\xa0\xe2\x80\x93 ar visus sutiktus prie\xc5\xa1us i\xc5\xa1\xc5\xbeudyti, ar u\xc5\xbemigdyti, ar tyliai visus juos apeiti. Snake gali pastuksenti \xc4\xaf sien\xc4\x85, taip atkreipdamas netoliese esan\xc4\x8di\xc5\xb3 prie\xc5\xa1\xc5\xb3 d\xc4\x97mes\xc4\xaf. Pagrindinis veik\xc4\x97jas moka plaukti, ropoti, mu\xc5\xa1tis ir smaugti savo prie\xc5\xa1us. Jeigu veik\xc4\x97jas yra pastebimas prie\xc5\xa1o, \xc5\xa1is pirmiausia bando susisiekti su savo draugais ir skelbia aliarm\xc4\x85, Aliarmas at\xc5\xa1aukiamas tik tada, kai prie\xc5\xa1ai neberanda Snake arba kai jie visi i\xc5\xa1\xc5\xbeudomi._NEWLINE_Metal Gear Solid \xc5\xbeaidime didelis d\xc4\x97mesys skiriamas siu\xc5\xbeeto ir vis\xc5\xb3 veik\xc4\x97j\xc5\xb3 gyvenimo istorijai. D\xc4\x97l siu\xc5\xbeeto \xc5\xa1is \xc5\xbeaidimas yra gilus ir jausmingas i\xc5\xa1 daugelio kritik\xc5\xb3 pa\xc5\xbei\xc5\xabr\xc5\xb3.\n_START_SECTION_\nSiu\xc5\xbeetas\n_START_PARAGRAPH_\nVeiksmas vyksta Aliaskoje, vasario m\xc4\x97nes\xc4\xaf, 2005\xc2\xa0m., terorist\xc5\xb3 grup\xc4\x97 \xe2\x80\x9eFOXHOUND\xe2\x80\x9c pradeda kurti atomin\xc4\xaf ginkl\xc4\x85 Metal Gear REX, kuriuo planuoja grasinti JAV prezidentui. Senas Solid Snake draugas pulkininkas Roy Campbell papra\xc5\xa1o legendinio samdinio Solid Snake dalyvauti operacijoje prie\xc5\xa1 teroristus. Solid Snake sutinka su Campbell pra\xc5\xa1ymu ir keliauja \xc4\xaf terorist\xc5\xb3 karin\xc4\x99 baz\xc4\x99 \xe2\x80\x9eShadow Moses\xe2\x80\x9c sunaikinti Metal Gear REX. Patek\xc4\x99s \xc4\xaf baz\xc4\x99, Solid Snake susitinka su slapta agente Meryl Silverburgh ir kartu su ja bando rasti ir sunaikinti atomin\xc4\xaf ginkl\xc4\x85 REX. Meryl yra su\xc5\xbeeid\xc5\xbeiama Solid Snake biologinio brolio Liquid Snake. Tada Solid Snake su savo draugu mokslininku Hal \xe2\x80\x9eOtacon\xe2\x80\x9c Emmerich nu\xc5\xbeudo savo brol\xc4\xaf Liquid Snake ir sunaikina Metal Gear REX ginkl\xc4\x85.'